cyanic-selkie/wikianc huggingface dataset:
Skierniewice
Väestö
220px|vasen|pienoiskuva|Skierniewicen väestöpyramidi 2014. Vuoden 2019 lopussa Skierniewicessä asui 48 089 asukasta, joista 52,2 prosenttia naispuolisia ja 47,8 prosenttia miespuolisia. Puolan väestönlaskennassa 2011 väkiluvun laskettiin olevan 48 622 ja sen ennakoidaan vuoteen 2050 mennessä pienenevän 39 147 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 18,7 prosenttia, työikäisten 57,7 prosenttia ja eläkeikäisten 23,6 prosenttia väestön keski-iän ollessa 42,3 vuotta. Elävänä syntyneiden määrä oli vuonna 2019 yhteensä 470 lasta.
Ola Tuominen
Tuominen valmistui Tampereen yliopiston näyttelijäntyön laitokselta (Näty) vuonna 1985 ja oli kiinnitettynä Tampereen teatterissa 1985–1993. Sittemmin hän on työskennellyt freelancerina. Vuonna 2010 Suomen Näyttelijäliitto valitsi Tuomisen vuoden näyttelijäksi.
Hjalmar Hultin
Hultinin vanhemmat olivat poliisikonstaapeli Otto Reinhold Hultin ja Serafina Holmberg. Hän valmistui kansakoulunopettajaksi 1893 ja suoritti erikoistutkintoja ruotsin-, saksan- ja englanninkielissä 1906. Hultin teki opintomatkoja Ruotsiin ja Tanskaan 1899, Itävaltaan, Italiaan ja Sveitsiin 1904 sekä Skandinaviaan, Saksaan ja Englantiin 1906.
Hultin toimi Matildedalin ja Kymintehtaan kansakoulujen johtajana 1893–1908. Hän oli Kansallispankin Kouvolan konttorin esimiehenä 1908–1919, Kansallispankin taloudenhoitajana vuodesta 1919, Kymintehtaan työväen sairas- ja apukassan toimitusjohtajana 1906–1908 sekä Kouvolan sähkö Oy:n perustajana ja toimitusjohtajana 1909–1919.
Hultin oli Kouvolan taajaväkisen yhdyskunnan ja myöhemmin Kouvolan kauppalanvaltuuston puheenjohtajana, Kouvolan kansakoulun johtokunnan esimiehenä 1910–1919 ja eri suojeluskuntien esikuntien jäsenenä 1919–1928. Hän oli Oy Valistuksen johtokunnan jäsenenä vuodesta 1904 alkaen.
Shirley Abbott
Shirley Levoy Abbott (23. heinäkuuta 1924 Fairview, Oklahoma – 23. huhtikuuta 2013) oli yhdysvaltalainen republikaanipuolueen poliitikko ja suurlähettiläs.
Abbott valittiin Texasin edustajainhuoneen jäseneksi vuonna 1977. Siellä hän istui joulukuusta 1977 tammikuuhun 1979. Vuonna 1983 presidentti Ronald Reagan nimitti hänet Yhdysvaltain suurlähettilääksi Lesothoon. Abbott oli myös Espanjan kunniavarakonsuli. Myöhempinä vuosinaan hän jakoi aikansa vaimonsa Arlinen kanssa El Pason ja Kalifornian välillä. Abbott jäi leskeksi ennen kuin itse kuoli sydänongelmiin 88-vuotiaana.
Emme
Emme on Sveitsin 10:nneksi pisin joki ja Aaren sivujoki. Joen pituus on 81,9 km. Sen vuotuinen keskivirtaama alajuoksulla Biberistissä on 19 m³/s. Virtaama vaihtelee kovasti, sillä suurin mitattu vuorokausivirtaama on ollut 663 m³/s (elokuu 2007) ja pienin 2,3 m³/s (elokuu 1949). Joki saa alkunsa Hohgantvuoren eteläpuolen laaksosta, Brienzjärven pohjoispuolelta.
Radola Gajda
Gajda opiskeli vuosina 1920–1922 Pariisin École supérieure de guerre -sotakoulussa. Ranskasta palattuaan hänestä tuli jalkaväkidivisioonan komentaja ja IV luokan kenraali Tšekkoslovakian armeijassa. Gajda nimitettiin joulukuussa 1924 pääesikunnan apulaispäälliköksi ja maaliskuussa 1926 sen päälliköksi. Hän joutui eroamaan elokuussa 1926 kun häntä syytettiin vakoilusta ja sotilasvallankaappauksen juonimisesta tasavaltaa vastaan. Tämän jälkeen Gajda siirtyi politiikkaan ja ryhtyi samana vuonna perustetun Národní obec fašistická (Kansallinen fasistinen yhteisö) -nimisen puolueen johtajaksi. Gajda yhdistettiin Ladislav Kobsinekin tammikuussa 1933 johtamaan epäonnistuneeseen vallankaappausyritykseen, jossa hän ilmeisesti ei ollut osallisena. Saksan miehitettyä Tšekkoslovakian maaliskuussa 1939 Gajda lakkautti puolueensa ja vetäytyi julkisesta elämästä. Toisen maailmansodan jälkeen perustettu Kansallisoikeus (Národní soud) asetti hänet syytteeseen erilaisista poliittisista rikoksista. Hänet tuomittiin lopulta vain kahdeksi vuodeksi vankeuteen, joten pidätysaika kattoi lähes koko tuomion. Gajda kuoli leukemiaan pian vapautumisensa jälkeen huhtikuussa 1948.
Huuto (vuoden 1964 elokuva)
Vastaanotto ja merkitys
Huuto ilmoitettiin Cannesin elokuvajuhlille ja Jireš palkittiin nuoren ohjaajan tunnustuksella. Sitä on myöhemmin pidetty Jirešin uran ensimmäisenä huippukohtana. Huuto on Miloš Formanin Mustan Pekan ja Věra Chytilován elokuvan Jostakin muusta ohella yksi elokuvista, joiden katsotaan käynnistäneen tšekkoslovakialaisen elokuvan uuden aallon. Kaikki kolme elokuvaa käsittelevät ympäröivää yhteiskuntaa ja tavallisia ihmisiä dokumentaarisella otteella. Huutoa on usein pidetty myös aallon ensimmäisenä elokuvana.
Nascom
Ensimmäisen mallin suunnitteli brittiläinen Chris Shelton.
Nascom-yrityksen osti myöhemmin Lucas Logic -yhtiö.
Hurrikaani Eta
Hurrikaani Eta oli trooppinen hirmumyrsky, joka kehittyi Atlantin valtamerellä ja iski Keski-Amerikkaan marraskuun alussa 2020. Eta oli vuoden 2020 Atlantin hurrikaanikauden kahdeskymmeneskahdeksas nimetty myrsky, kahdestoista hurrikaani ja neljäs toiseksi korkeimman eli 4. luokan hurrikaani Saffirin–Simpsonin hurrikaaniasteikolla. Trooppinen myrsky Eta muodostui Karibialla 31. lokakuuta. Marraskuun 2. päivänä se voimistui hurrikaaniksi ja samana päivänä 4. luokan hurrikaaniksi, ja 3. marraskuuta se rantautui Nicaraguaan edelleen 4. luokan hurrikaanina. Se heikkeni voimakkaaksi matalapaineeksi, ja aiheutti tuhoja Costa Ricassa, El Salvadorissa, Panamassa, Hondurasissa ja Guatemalassa.
Sumujen laituri
Sumujen laituri (Le Quai des brumes) on Marcel Carnén ohjaama ranskalainen runollista realismia edustava elokuva vuodelta 1938. Elokuva on sävyltään varjoisa ja surumielinen, ja sitä on myöhemmin pidetty yhtenä seuraavan vuosikymmennen film noir -elokuvien innoittajista.
Colin McDonald
Ura
Kolmen Islanders-kauden jälkeen McDonald teki vuoden sopimuksen Philadelphia Flyersin kanssa. Hän aloitti kauden 2015–2016 Flyersin farmijoukkueessa Lehigh Valley Phantomsin, jonka kapteeniksi hänet nimettiin. McDonald ja Flyers sopivat kesken kauden monivuotisesta jatkosopimuksesta.
Bełchatów
Bełchatówin 11 ystävyyskaupunkia vastaavaa yhteistyöaluetta ovat:
Bełchatówissa pelaavat lentopelloseura Skra Bełchatów sekä jalkapalloseura GKS Bełchatów.
Haukkakehrääjät
Haukkakehrääjät (Chordeiles) on kehrääjien heimoon kuuluva kehrääjälintusuku. Haukkakehrääjiin kuuluu BirdLife Suomen mukaan viisi lajia.
Mona Lisa (elokuva)
Tarina
George alkaa etsiä Kathya Lontoon alamaailmasta ja lopulta löytää hänet. Kathy on häikäilemättömän sutenöörin armoilla, jolla on läheiset suhteet hänen pomoonsa Mortwelliin. Siitä huolimatta George vaarantaa henkensä ja auttaa Kathyn pakoon. Kaikki kolme pakenevat yhdessä Brightoniin, jossa Simone alkaa vieroittamaan ystävänsä huumeriippuvuudesta.
Bourbon-restauraatio
thumb|right|upright|Ludvig XVIII saapuu Pariisiin 29. elokuuta 1814. Litografia vuoden 1875 jälkeiseltä ajalta. thumb|upright|Ranskan kuninkaan henkilökohtainen lippu Borbon-restauraation aikana. thumb|Napoleon lähtee [[Elbalta, Joseph Beaumen maalaus vuodelta 1836.]] Bourbon-restauraatio on Ranskan historiassa Napoleonin aikaa seurannut kausi vuosina 1814–1830, jolloin vallankumouksessa syrjäytetty Bourbonin hallitsijasuku palautettiin valtaistuimelle. Napoleon joutui luopumaan vallasta kuningas Ludvig XVIII:n hyväksi vuonna 1814, mutta onnistui vielä seuraavana vuonna palaamaan lyhyeksi ajaksi valtaan (Satapäiväinen keisarikunta). Ancien régimen ajan absoluuttisesta monarkiasta poiketen restauraatioajan Ranska oli perustuslaillinen monarkia, jossa kuninkaan valtaa rajoitti Ludvig XVIII:n hyväksymä vuoden 1814 peruskirja.
Satapäiväinen keisarikunta
Keisarikunta päättyi, kun Napoleon antoi vallastaluopumuskirjansa 22. kesäkuuta 1815. Britit olivat toivoneet, että Ranskan hallitus surmaisi Napoleonin, mutta sen todettiin olevan liian heikko tekemään mitään Napoleonin suhteen. Niinpä hänet vietiin Saint Helenan saarelle. Ludvig XVIII palasi palatsiinsa Pariisiin. Ranskassa oli luvassa pieniä välienselvittelyitä.
Konservatiivisuuntaus vahvistuu
Sanomalehdistö oli Euroopassa 1800-luvun alkupuolella jo varsin kehittynyt instituutio, joka kykeni muokkaamaan lukevan yleisön mielipidettä. Vuoden 1814 peruskirjan mukaan sanomalehdistöllä oli oikeus ilmaista itseään vapaasti. Vuosien 1815 ja 1830 välillä lehdistön vapauteen puututtiin usealla eri asetuksella ja lailla. Ensimmäisen kerran sen vapauteen puututtiin vuoden 1819 lailla. Lain mukaan jokaisen sanomalehden tai aikakauslehden, joka käsitteli politiikkaa ja ilmestyi useammin kuin kerran kuukaudessa, tuli alistua prefektin ennakkotarkastukseen. Uusia rajoituksia tuli vuonna 1820: lehden, jota ei tarkastettu, tuli maksaa suuret sakot tai joutua lakkautettavaksi. Vuoden 1822 laki teki lehdistönvapaudesta käytännössä lopun, sillä se kielsi uskontojen ja kuninkaan arvostelun. Laki puri myös äärimonarkisteihin, joiden lehdistö ei voinut sietää Ludvig XVIII:ta ja hänen peruskirjaansa. Lakia lievennettiin taas vuonna 1828.
Ulkopolitiikassaan Ranska teki näyttävän eleen, jolla osoitti olevansa Euroopan konservatiivisen taantumussuuntauksen jäsen. Vuonna 1822 Venäjän tsaari esitti, että Espanjan tilanteeseen pitää puuttua. Espanjalaiset olivat syösseet epäsuositun kuninkaansa vallasta, ja tätä pidettiin vaarallisena Euroopan politiikalle. Huhtikuussa vuonna 1823 Ranskan armeija hyökkäsi Espanjaan palauttaakseen Ferdinandin valtaistuimelleen. Joseph de Villèle joutui tässäkin taipumaan ultrarojalistien tahtoon, sillä hän ei invaasiota kannattanut vaan piti sitä ihmishenkien ja rahan tuhlauksena. Espanjan armeija teki tuskin lainkaan vastarintaa, ja epäsuosittu hallitsija palasi valtaan ranskalaisten tuella.
Oppositio nousee
Lisää jäseniä oppositio sai nuorista kaupunkilaista koulutetuista miehistä. Heitä syrjittiin virkanimityksissä vanhan aatelin kustannuksella. Hallitsevat piirit pitivät heille soveliaana lähinnä vain papin ammattia.Tätä ryhmää kutsuttiin myöhemmin nimellä "vuoden 1820 sukupolvi". Nämä miehet olivat syntyneet vuosien 1792 ja 1803 välillä. Miehillä oli kunnianhimoa, he olivat koulutettuja ja heidän taustansa oli liberaalissa porvaristossa ja he olivat verkostoituneet toistensa kanssa. He olivat vieraantuneita hallituksesta ja kaipasivat muutosta. Tähän väljään ryhmään kuului monen eri alan edustajia, kuten filosofi Auguste Comte, journalisti ja tuleva presidentti Adolphe Thiers, taidemaalari Eugène Delacroix, tuleva pääministeri François Guizot ja monet muut. Ryhmään kuulunut filosofi Victor Cousin oli varma siitä että Ranskan suuren vallankumouksen aikaan annettu ihmisoikeuksien julistus oli yhtä merkittävä julistus kuin evankeliumit.
Kaarle X oli kesänvietossa Saint-Cloudin linnassa, kun hän antoi heinäkuun ordonanssit. Niissä vietiin viimeisetkin rippeet painovapaudesta ja vaalilakia muutettiin entistäkin taantumuksellisemmaksi. Tämä tarkoitti kuninkaan tekemää vallankaappausta. thumb|300px|Rue de Rohanin taistelu, [[Hippolyte Lecomten maalaus, 1830.]]
Ismo Tuominen (virkamies)
Tuominen opiskeli oikeustiedettä Helsingin yliopistossa ja valmistui maisteriksi vuonna 1987 sekä sai varatuomarin arvon vuonna 1990. Hän on työskennellyt sosiaali- ja terveysministeriön ylitarkastajana vuosina 1993–1994, tuotevalvontakeskuksen ylitarkastajana 1995–2002 sekä STM:n hallitusneuvoksena vuodesta 2002 alkaen.
Crawford Chamberlain
Elämäkerta
Sepoy-kapinan aikana Chamberlain toimi ratsuväkiosaston päällikkönä ja riisui Multanissa aseista kaksi intialaista rykmenttiä, vaikka oli osan ajasta sairas. Hänet ylennettiin kapinan jälkeen everstiluutnantiksi ja myöhemmin vuonna 1862 everstiksi.
Orange (Kalifornia)
Väestö
Kaupungin asukkaista 45,4 prosenttia on valkoisia, 36,8 prosenttia latinalaisamerikkalaisia ja 11,8 prosenttia aasialaisia. 88,4 prosenttia asukkaista on Yhdysvaltain kansalaisia. Kaupungin väestön keski-ikä on 35,2 vuotta.
Erkki Annila
Erkki Annila väitteli Helsingin yliopistossa filosofian tohtoriksi vuonna 1969 ja maatalous- ja metsätieteiden tohtoriksi 1975. Hän teki työuransa Metsäntutkimuslaitoksen palveluksessa vuodesta 1965 alkaen ensin tutkijana ja erikoistutkijana ja sitten metsäeläintieteen professorina 1985–2000. Hänellä oli myös metsäeläintieteen dosentuuri Helsingin yliopistossa vuosina 1975–2002. Annila on ollut Suomalaisen Tiedeakatemian jäsen vuodesta 1992 ja hallituksen jäsen vuosina 1995–2000. Hän on julkaissut runsaasti tieteellisiä tutkielmia metsänsuojelun alalta.
Woodbridge (New Jersey)
Woodbridge on kunta (township) Yhdysvaltojen New Jerseyn osavaltiossa Middlesexin piirikunnassa. Sen asukasluku oli vuoden 2010 väestönlaskennan mukaan 99 585.
Historia
thumb|vasen|Vuonna 1671 rakennettu [[Jonathan Singletary Dunham House.]] Ensimmäiset siirtolaiset saapuivat Woodbridgeen vuonna 1665. Siirtolaiset olivat kveekareita Massachusettsista ja New Hampshirestä. Paikkakunnan peruskirja laadittiin vuonna 1669. Woodbridge on saanut nimensä mahdollisesti Massachusettsin Newburyn pastori John Woodbridgen mukaan.
Karl Hurtig
Hurtig oli Ruotsissa pastorina Emmabodanissa 1895–1896, Nyköpingissä 1896–1899 ja Tukholmassa 1899–1904. Hän oli Helsingin Emanuelin kirkon pastorina vuodesta 1904 ja Helsingin metodistiseurakunnan esimiehenä 1904–1943, toimi Nya Budbäraren-lehden toimittajana 1906–1910 ja uudelleen vuodesta 1916 alkaen. Hurtig perusti turvattomien lasten kodin 1912 ja toimi sen johtajana. Hän perusti myös vanhuuskodin 1928 ja Helsingin Konkordia-sairaalan 1928. Hän oli Suomen metodistikirkon sihteerinä 1905–1906 ja 1910–1923 sekä superintendenttinä 1924–1930.
Triangelnin kauppakeskus (Malmö)
Triangelnin kauppakeskus on Malmön neljänneksi suurin kauppakeskus Mobilian, Entrén ja Emporian kauppakeskusten jälkeen. Rakennus sijaitsee Malmön keskustassa Triangelnin alueella, ja siellä on 150 liikettä. Kauppakeskuksen avajaiset pidettiin 21. syyskuuta 1989.
Frédérick Gaudreau
Jatkosopimus Nashville Predatorsiin
Heinäkuussa 2017 Gaudreau teki kolmivuotisen ja kahden miljoonan dollarin arvoisen jatkosopimuksen Nashville Predatorsin kanssa. Hänen sopimuksensa kaksi ensimmäistä vuotta ovat kaksisuuntaisia ja kolmas vuosi yksisuuntainen. Syksyn harjoitusleirin päätteeksi hänet lähetettiin Admiralsin vahvuuteen. Kolmen siellä pelatun ottelun jälkeen Predators kutsui Gaudreaun NHL-vahvuuteensa ensimmäisen kerran kauden aikana.
Johan Norrlin
Norrlin oli William Nylanderin etevin oppilas, ja hänestä tuli Suomen jäkälien ensimmäinen asiantuntija. Hän julkaisi yhdessä Nylanderin kanssa teoksen Herbarium lichenum Fenniae (1875–1882). Teokset Bidrag till sydöstra Tavastlands flora ja Flora Kareliae Onegensis I (1871) ovat suomalaisen kasvimaantieteen tutkimustyön esikuvia kasvitopografian kannalta. Norrlin osoitti, että Aunus, Vienan Karjala ja Kuolan niemimaa kuuluvat Suomen luonnontieteelliseen alueeseen. Hän tutki myös ensimmäisenä keltanon sukua.
Daryl Boyle
Seuraura
pienoiskuva|vasen|Daryl Boyle EHC Münchenin paidassa kaudella 2021–2022. Boyle siirtyi kaudella 2014–2015 EHC Münchenin joukkueeseen. Hän pelasi uransa tähän asti tehokkaimman DEL-kauden tehden 44 ottelussa tehopisteet 11+20=31. Seuraavan kolmen kauden Boyle voitti Münchenin joukkueessa kolme Saksan mestaruutta. Boylen nykyinen sopimus EHC Münchenin kanssa päättyy kauden 2021–2022 jälkeen.
Valjoux
thumb|oikea|ETA/Valjoux 7750 (kuva vuodelta 2009). Valjoux on sveitsiläinen mekaanisten kellokoneistojen valmistaja. Valjoux on osa suurinta sveitsiläistä kellonkoneistojen valmistajaa ETA SA -konsernia, joka puolestaan on osa maailman suurinta kellovalmistajaa, Swatch Groupia.
Egyptinhaarapalmu
Egyptinhaarapalmu kasvaa jopa 20 metriä korkeaksi puuksi. Sen kasvuympäristöjä ovat kuivien savannien ja autiomaiden vesiuomat ja tulva-alueet, joissa pohjavesi on korkealla. Egyptinhaarapalmu kestää suolaista ja natriumpitoista maaperää sekä ajoittaisia tulvia.
Neville Bowles Chamberlain
Neville Bowles Chamberlain (10. tammikuuta 1820 – 18. helmikuuta 1902) oli brittiläinen Intiassa vaikuttanut upseeri. Hän osallistui vuonna 1837 alkaneella sotilasurallaan useisiin Brittiläisen Intian sotilaallisiin konflikteihin, kuten sepoy-kapinaan ja toiseen afgaanisotaan. Viimeisenä tehtävänään hän toimi Madrasin armeijan komentajana, kunnes jäi eläkkeelle vuonna 1881. Hänet ylennettiin eläkkeelle jääneenä sotamarsalkaksi vuonna 1900.
Kenraalin asemassa
Loppuvuonna 1863 Chamberlain otti komentoonsa kaksi prikaatia ja noin 5 600 miestä käsittävän osaston, joka lähti sotaretkelle rajaseudun muslimifanaatikkoja vastaan. Nämä oli vuonna 1858 karkotettu kotiseuduiltaan ryöstelyn vuoksi. Hän sai 20. marraskuuta 1863 taistelussa vamman käsivarteensa ja joutui jättämään komentajuutensa. Samana päivänä Intian varakuningas James Bruce, jaarli Elgin kuoli, ja tämän neuvonantajat päättivät keskeyttää sotaretken. Näin ei lopulta kuitenkaan tapahtunut, ja vahvistuksia saaneet brittijoukot nujersivat muslimijoukot kenraali John Garvockin alaisuudessa.
Toivuttuaan vammastaan riittävästi Chamberlain matkusti pois Intiasta tapaamaan perhettään. Hänet ylennettiin kenraalimajuriksi 5. elokuuta 1864. Hän palasi joksikin aikaa Intiaan toimiessaan Edinburghin herttua Alfredin avustajana tämän vieraillessa siellä. Hänet ylennettiin kenraaliluutnantiksi 1. toukokuuta 1872.
Lapin liikenne
Maantieliikenne
Lapin tieyhteydet ovat liikennemääriin nähden melko kattavat etenkin pohjois-eteläsuunnassa. Valtatie 4 kulkee Etelä-Suomesta Kemin, Rovaniemen, Sodankylän ja Utsjoen kautta Norjan rajalle. Lisäksi siihen liittyy Sodankylässä valtatie 5. Maailman pohjoisin moottoritie sijaitsee Torniossa valtatiellä 29, joka jatkuu edelleen Ruotsin Haaparannalle. Lapissa on useita maanteiden rajanylityspaikkoja niin Ruotsin, Norjan kuin Venäjän vastaisilla rajoilla.
Bob Budiansky
Kunniamaininnat
Vuoden 2010 BotCon-tapahtumassa Hasbro nimesi Budianskyn yhdeksi ensimmäisistä ihmisistä Transformers Hall of Famessa ansioistaan sarjan luonnissa.
Frankie Carle
Frankie Carle (25. maaliskuuta 1903 Providence, Rhode Island – 7. maaliskuuta 2001 Mesa, Arizona) oli yhdysvaltalainen jazzpianisti, lauluntekijä ja big bandin johtaja.
Jari-Pekka Pajula
Pelaajaurallaan Pajula pelasi keskushyökkääjänä. Hänelle kertyi 96 SM-liigaottelua Ilveksessä sekä yli 200 ottelua Mestiksessä. Pajula pelasi uran loppuvuosina myös yhden kauden Ruotsissa ja yhden kauden Norjassa, joiden jälkeen hän palasi vielä yhdeksi kaudeksi Mestiksessä pelaavaan LeKiin.
Marko Kovanen
Marko Kovanen (s. 30. syyskuuta 1977) on mikkeliläinen jääkiekkoerotuomari. Hän aloitti SM-liigan päätuomarina kaudella 2012–2013.
Mikko Vanninen
Mikko Vanninen (s. 10. kesäkuuta 1980 Kuopio) on suomalainen jääkiekkoerotuomari. Hän aloitti SM-liigan päätuomarina kaudella 2011–2012.
Pelaajaurallaan Vanninen pelasi hyökkääjänä. Hänelle kertyi lähes 200 ottelua Mestiksessä ja Suomi-sarjassa.
General-Admiral Graf Apraksin (1896)
Okinoshima
Alus liitettiin keisarillisen Japanin laivastoon toisen luokan rannikkopanssarilaivana nimellä Okinoshima. Ensimmäisessä maailmansodassa alus kuului Japanin 2. laivastoon, jonka mukana se osallistui Qingdaon taisteluun. Alus luokiteltiin 1. huhtikuuta 1921 sukellusveneiden emälaivaksi ja myytiin 1924 romutettavaksi yksityisyritykselle, joka teki siitä Tsushiman taistelun muistoaluksen Tsuyasakiin Fukuokalle. Alus kuitenkin vaurioitui 1939 pahoin myrskyssä ja romutettiin.
Ōdate
Ōdate tunnetaan akita-koiran ja koeyoshidori-kanan kaupunkina; molemmat on nimitetty luonnonmuistomerkeiksi. Kaupungin rakennettuun kulttuuriperintöön kuuluu esimerkiksi Ōdate Hachiman-jinjan šintolainen pyhäkkö. Kaupungissa toimii myös useita kuumia lähteitä, kuten Ōtaki-onsen. Ōdatea palvelevat JR Higashi-Nihonin Ōu-päälinja ja Hanawa-linja. Ōdaten–Noshiron lentoasema sijaitsee viereisen Kita-Akitan kaupungin puolella.
Johan Robert Hugo Nordenswan
Nordenswanin vanhemmat olivat yli-insinööri Hugo Kasimir Nordenswan ja Zelé Christina Agricola ja puolisot vuodesta 1890 Ingrid Elisabeth Stenius (ero) ja vuodesta 1915 Estrid Margareta Eleonora Lagerborg. Nordenswan tuli ylioppilaaksi 1886 ja opiskeli ensin oikeustieteitä, mutta valmistui metsänhoitajaksi Evon metsäopistosta 1888. Hän toimi aluksi metsähallituksessa kielenkääntäjänä ja sitten metsänarvostelijana Oulun läänissä vuodesta 1891 ja metsänhoitajana puutavarayhtiöiden palveluksessa vuodesta 1896. Aluemetsänhoitajana Iissä, Miehikkälässä ja Kouvolassa Nordenswan toimi 1903–1925. Hän oli myös Harjun maanviljelyskoulun opettaja 1910–1915. Nordenswan edusti sukuaan aatelissäädyssä valtiopäivillä 1891, 1904–1905 ja 1905–1906.
Fargesinpihta
Luokittelu
Fargesinpihta on mäntykasvien heimon (Pinaceae) pihtojen sukuun (Abies) kuuluva havupuulaji. Pihtojen suvun sisällä laji on luokiteltu suvun aasialaiseen sektioon Pseudopicea ja sen alasektioon Delavayianae. Vuonna 2018 julkaistun molekyylibiologisen tutkimuksen mukaan fargesinpihdan lähin sukulaislaji olisi Abies ferreana, jota on usein pidetty forrestinpihdan (Abies forrestii) muunnoksena Abies forrestii var. ferreana. Toisaalta tutkimus sijoittaa usein fargesinpihdan muunnokseksi Abies fargesii var. faxoniana luokitellun Abies faxonianan erilleen fargesinpihdan muista muodoista.
A. fargesii var. faxoniana
Abies fargesii var. faxoniana (syn. A. faxoniana, A. delavayi var. faxoniana) on toinen lajin kahdesta läntisestä muunnoksesta. Sen versorangat ovat tiheän punertavan karvaisia. Silmut ovat neljästä viiteen millimetriä pitkiä ja noin neljä millimetriä leveitä. Neulaset ovat laidoiltaan suoria ja kärjeltään kasvuversoissa lanttopäisiä. Siemenet ovat pinnaltaan vaalean ruskeita ja lenninsiiveltään vaalean purppuraisia. Muunnosta esiintyy luonnonvaraisena Kiinan Sichuanissa ja Gansussa.
Merkitys ihmiselle
Fargesinpihta on merkittävä talouspuu Kiinassa. Sen korkealaatuisena pidettyä puuta on käytetty puurakentamisessa varsinkin lattioihin, runkorakenteisiin ja liitoksiin. Puuainesta on käytetty myös raaka-aineena paperintuotannossa. Kiinan ulkopuolella puuta on istutettuna lähinnä vain arboretumeissa ja kasvitieteellisissä puutarhoissa.
Olivos (Argentiina)
Olivos on kaupunki Vicente Lópezissa, Buenos Airesin maakunnassa, Argentiinassa.
Bayonne Bridge
Bayonne Bridge on Kill van Kullin salmen Bayonnesta New Jerseystä Staten Islandiin New Yorkin kaupungissa ylittävä teräskaarisilta. Silta valmistui vuonna 1931 ja nykyisin se on maailman viidenneksi pisin teräskaarisilta.
Taistelu Chilestä
Taistelu Chilestä on Patricio Guzmánin ohjaama kaksi- tai kolmeosainen dokumenttielokuva vuodelta 1975, 1976 ja 1998. Guzman kuvasi kaksi ensimmäistä osaa 1970-luvulla kun Chilessä tapahtui vallankaappaus. 20 vuotta myöhemmin hän kuvasi kolmannen elokuvan selvittäen mitä ihmiset muistivat tuolloisista tapahtumista.
Perličky na dně
Elokuvaa ei ole julkaistu Suomessa, joten sillä ei ole virallista suomenkielistä nimeä.
Tounan
Tounan on taajama Karjalan tasavallan Lahdenpohjan piirin Hiitolan kunnassa Venäjällä. Se sijaitsee 14 kilometriä Hiitolan taajamasta luoteeseen. Asukkaita on 545 (vuonna 2011).
Talvi- ja jatkosotaan saakka Suomeen kuuluneen Hiitolan kunnan alueella sijaitseva taajama on perustettu entisen Karjalan työlaitoksen paikalle. Sen nimitys perustuu Laatokan rannalla sijainneen Tounaan kylän asutus- ja metsäpalstaan. Neuvostoaikana siellä toimi karjatila. Palveluihin kuuluvat lastentarha, peruskoulu, kirjasto ja lääkintäasema.
Robbie Rogers
Myöhemmin samana vuonna Rogers päätti kuitenkin jatkaa uraansa, ja pelaa vuodesta 2013 lähtien Los Angeles Galaxyssä.
Etiopianpalmyrapalmu
Etiopianpalmyrapalmu kasvaa jopa 30 metriä korkeaksi puuksi, jonka runko on halkaisijaltaan noin 50 senttimetriä. Sen kasvuympäristöjä ovat jokivarsien ja savannien matalat hiekka- ja tulvamaat. Etiopianpalmyrapalmu on palmusavannien päälaji. Jokien varsilla se voi muodostaa tiheitä yksilajisia metsiä.
Etiopianpalmyrapalmu on tärkeä monikäyttöinen hyötykasvi. Siitä valutetaan palmuviiniä ja sen kovaa puuainesta käytetään talonrakennuksessa. Hedelmiä ja siemeniä syödään ja lehtiä käytetään kattomateriaalina ja punontaan. Etiopianpalmyrapalmua hyödynnetään myös kansanlääkinnässä. Kasvin liikakäyttö monissa Länsi-Afrikan maissa on tehnyt siitä paikallisesti uhanalaisen.
Bembölen kahvitupa
Historia
Bembölen kahvitupa oli alkuaan Bellin maatilan päärakennus. Bell oli yksi Bembölen kylän kymmenestä kantatilasta, sen omistaja oli 1600-luvulla Anders Eriksson. Tila oli vähävarainen. Siitä tehtiin 1688 Vihdin Tervalammen ratsutilan augmentti. Isonvihan jälkeen Bell oli poltettu maan tasalle. Kuninkaantiestä erkani Helsinkiin johtava haara Bellin päärakennuksen kohdalla, joten paikka oli otollinen kestikievarille, joka toimi siinä 1760-luvulla. Rakennus oli 1916 purku-uhan alla, ja siitä kaavailtiin museorakennusta, mutta hanke raukesi. Kahvilana rakennus toimi ensi kerran 1939 ja jälleen toisen maailmansodan jälkeen.
Thomas Middleton
Hän opiskeli ensin oikeustiedettä Oxfordissa ja kirjoitti kolme runokirjaa, mutta ryhtyi sitten kirjoittamaan näytelmiä. Hän kirjoitti useita näytelmiä yksin ja yhteistyössä muiden, kuten William Rowleyn ja Thomas Dekkerin, kanssa. Parhaita ovat komediat, kuten A trick to catch the old one (1608). Niissä on eloisa juoni mutta varsin eroottinen aihe. Tragikomediassa The Witch (painettu vasta 1778) on havaittavissa yhtäläisyyttä William Shakespearen näytelmän Macbeth kanssa. The Witchin syntyaika on tuntematon, joten ei ole tietoa kumpi on jäljitellyt. Hänen menestyksekkäin näytelmänsä oli A Game at Chess (1625), jossa musta kuningas edustaa Espanjaa ja valkoinen kuningas prinssi Charlesia. Sitä esitettiin Globe-teatterissa, kunnes Espanjan lähettilään protestoitua Jaakko I esti sen esitykset.
Sikorsky S-92
S-92A
S-91A on siviiliversio, ja siitä on olemassa useita eri versioita. Helikopterista on saatavilla 19 -paikkainen matkustajaversio, sekä kuljetusversio jossa on 22 paikkaa ja takana ramppi. Helikopterin sisätilaa voidaan käyttää myös kolmen LD3 -rahtikontin kuljettamiseen.
Generation X
Historia
Generation X:n perustivat Lontoossa vuonna 1976 laulaja Billy Idol, basisti Tony James ja rumpali John Towe. Yhtyeeseen liittyi pian myös kitaristi Bob Andrews. Towen lähdettyä kesällä 1977 rumpaliksi tuli Mark Laff. Laulujen kirjoittamisesta vastasivat Idol ja James. Yhtye sai innoitusta Sex Pistolsista, joka osoitti ettei hyvä soittotaito ollut välttämätöntä. Generation X otti nimensä samannimisestä kirjasta, joka käsitteli modien ja rokkarien kahinoita 1960-luvulla.
Stromboli (elokuva)
Rosselini ja Bergman rakastuivat kuvausten aikana, mikä aiheutti skandaalin, sillä kumpikin oli tahollaan naimisissa. Rossellini oli alkujaan ajatellut naispääosaan silloista naisystäväänsä Anna Magnania. Jopa Yhdysvaltojen senaatti tuomitsi Rossellinin ja Bergmanin suhteen. Skandaali vaikutti elokuvan vastaanottoon, mutta sitä on ylistetty myöhemmin.
Penttilä (Perniö)
Penttilän alueella on ollut asutusta jo esihistoriallisella ajalla. Kylästä on löytynyt useita hautaröykkiöitä. Varsinaisen kylän iän määrittäminen on hankalaa, mutta se on ollut olemassa viimeistään 1200-luvulla. Vanhastaan kylästä käytetty kirjoitusasua Bengtilä. Kylä on muuttunut viimeistään 1700-luvulla yksinäistilaksi. Tilasta itsenäistyi neljä torppaa 1920-luvulla ja sotien jälkeen kylään perustettiin kaksi siirtolaistilaa. Uudempaa asutusta Penttilään ei ole syntynyt.
Pippa Laukka
Kirjailija ja kolumnisti
Pippa Laukka on kirjoittanut kolme kirjaa.
Yksityiselämä
Laukan isä työskenteli paperialalla insinöörinä ja äiti myyjänä. Laukan äiti menehtyi rintasyöpään syksyllä 2007.
Karl Woldemar Nystén
Karl (Carl) Woldemar Nystén (25. joulukuuta 1844 Pukkila – 23. syyskuuta 1899 Joensuu) oli suomalainen virkamies, tuomari, pormestari ja valtiopäivämies, joka sai laamannin arvon vuonna 1894.
Nysténin vanhemmat olivat kirkkoherra Karl Alfred Nystén ja Amanda Matilda Stråhlman ja puolisot vuodesta 1870 Emilia Charlotta von Essen (k. 1872) ja vuodesta 1874 Agnes Kristina Candelin. Nystén tuli ylioppilaaksi 1861 ja suoritti tuomarintutkinnon 1864, varatuomarin arvon hän sai 1867. Hän tuli Oulun läänin varalääninsihteeriksi 1869 ja Raahen pormestariksi 1870. Nystén toimi Uudenmaan läänin lääninsihteerinä 1882–1893 ja samalla Ilomantsin tuomiokunnan tuomarina vuodesta 1883. Nystén edusti porvarissäädyssä valtiopäivillä Raahen kaupunkia 1877–1878 ja 1882 sekä Joensuuta 1897.
Forrestinpihta
Luokittelu
Forrestinpihta on mäntykasvien heimon (Pinaceae) pihtojen sukuun (Abies) kuuluva havupuulaji. Pihtojen suvun sisällä laji on luokiteltu suvun aasialaiseen sektioon Pseudopicea ja sen alasektioon Delavayianae. Vuonna 2018 julkaistun molekyylibiologisen tutkimuksen mukaan forrestinpihdan lähin sukulaislaji olisi Abies nukiangensis, jota on usein pidetty delavaynpihdan (Abies delavayi) muunnoksena Abies delavayi var. nukiangensis. Toisaalta tutkimuksessa usein forrestinpihdan muunnoksina pidetyt Abies ferreana, Abies georgei ja Abies smithii sijoittuvat erilleen lajin tyyppimuunnoksesta, mikä puoltaisi niiden luokittelua erillisiksi lajeiksi.
Yrjö Kouti
Muita tehtäviä tiedottajana
Yrjö Kouti toimi oman toimen ohella muun muassa vuosina 1949–1950 talousneuvoston tiedotussihteerinä ja vuosina 1951–1953 valtion taloudellisen tiedotustoimikunnan jäsenenä. Hänen kuului jäsenenä useisiin muihinkin valtiohallinnon asettamiin asunto- ja rakennusalaa käsitelleisiin komiteoihin ja toimikuntiin. Hän oli lisäksi mukana suunnittelemassa ja toteuttamassa lukuisia valtakunnallisia rakennus- ja asuntoalan kampanjoita vuosina 1941–1950.
Yrjö Tikka
Tikan vanhemmat olivat Paavo Tikka ja hänen puolisonsa Maria o.s. Himanen. Tikka kävi Viipurin upseerikokelaskurssin vuonna 1918, Kadettikoulun 1924–1925 sekä Sotakorkeakoulun 1933–1935 (ye-upseeri 1938). Talvisodassa hän palveli Kannaksen armeijan esikunnassa, jatkosodassa aluksi Karjalan armeijan sekä Aunuksen ryhmän esikunnassa. JR 8:aa hän komensi vuosina 1942–1944. Hän johti Rovaniemen sotilaspiiriä 1944–1946 ja Porin sotilaspiiriä 1946–1948. Hän oli 3. divisioonan esikuntapäällikkö vuodet 1948–1949. Tikka komensi JR 7:ää 1949–1951. Hän erosi vakinaisesta palveluksesta vuonna 1951. Tämän jälkeen hän työskenteli Töölön yhteislyseossa 1953–1963 voimistelun ja terveysopin tuntiopettajana.
Kanrinmaru
Valmistus
Shōgunaatin hallinto, Bakufu, tilasi vuonna 1853 Alankomaista, jolla ainoana länsimaana oli diplomaattisuhteet Japaniin eristyneisyyden aikana, Fop Smitin telakalta Kinderdijkistä. Japaniksi nimetyn aluksen luovutti 21. syyskuuta 1857 Alankomaiden laivaston luutnantti Willem Huyssen van Kattendijke. Se sijoitettiin aluksi vastaperustettuun Nagasakin merisotakouluun, jossa aluksen avulla oli tarkoitus luoda perusta tietämykselle länsimaisesta sotateknologiasta.
Allsång på Skansen
TV-lähetykset käynnistyvät kolmannen juontajan johdolla
Ohjelman tunnuskappale oli vuonna 1979 ”Sjung med, sjung med, per television, så blir vi enad nation!” (Laula mukana, laula mukana television välityksillä, ja meistä tulee yhtenäinen kansakunta), mutta se vaihdettiin kappaleeseen nimeltä ”Stockholm i mitt hjärta” (Tukholma sydämessäni). Sen sanoitti Lasse Berghagen vuonna 1994, kun hänestä tuli ohjelman juontaja.
Egon Kjerrman tuo kulttuuritapahtuman takaisin
Tapahtumassa alettiin vähitellen laulaa yhä tunnetumpia kappaleita, ja juhlalliset isänmaalliset sävellykset saivat väistyä. Joistain lauluista tuli lähes klassikoita Egonin ohjelman kautta, kuten erityisesti Fred Winterin kappaleista ”Siste man på skansen” (Skansenin viimeinen mies) ja ohjelman päättäneestä ”Auf Wiederseh’n” (Näkemiin). Lähes vuosikymmenen ajan noin miljoona ihmistä lauloi Auf Wiederseh’nin ja alkoi jo laulaessaan odottaa seuraavan viikon jälleennäkemistä. Katsojat saapuivat jo aamuvarhaisella varaamaan hyvät paikat Sollidenin katsomosta. Loppujen lopuksi vakioyleisöstä kasvoi yksi suuri perhe, joka käytti odotusajan kahvin juomiseen, lukemiseen, tarinoiden kertomiseen – sekä lakkien ja sukkien neulomiseen Kjerrmanille. Mutta toiset tehtävät odottivat kuitenkin Kjerrmania, ja Skansenin yhteislaulutapahtuma sai jäädä.
Filmstaden
Elokuvia
1960-luvulla elokuvia alettiin kuvata enemmän aidoissa ympäristöissä eikä yhtä suurille studioille ollut enää niinkään tarvetta. Siksi vuonna 1969 toiminta siirtyi merkittävästi pienempiin tiloihin Stocksundiin. Viimeisten alueella kuvattujen elokuvien joukossa olivat sisäkohtaukset Peppi Pitkätossuun ja Ingmar Bergmanin Kosketus.
Ceutan taistelu
Tausta
Ceuta sijaitsi strategisella paikalla Gibraltarinsalmella. Se tunnettiin myös eksoottisista kauppatavaroistaan, joita kaupunkiin saapui karavaaneilla Saharan eteläpuolelta ja aina Lähi-idästä saakka. Ceuta oli tuolloin muodollisesti Fèsin marinidien alaisuudessa, mutta käytännössä keskushallinnon vaikutusvalta oli vähäistä ja kaupunkia hallitsi autonomisesti sen kauppiasluokka.
Paavo Kivikoski
Paavo Asser Kivikoski (1. tammikuuta 1905 Sysmä – 16. helmikuuta 1966 Helsinki) oli suomalainen poliitikko, joka toimi muun muassa Suomen Kansan Demokraattisen Liiton varapuheenjohtajana (1946–1949) ja Suomen Kommunistisen Puolueen johtavissa elimissä sekä vasemmistolaisen nuorisoliikkeen monissa eri tehtävissä. Kivikoski oli poliittisista syistä vangittuna yhteensä yli 13 vuotta vuosien 1925–1944 välisenä aikana.
Tim Brent
Ura
Seuraavien kolmen kauden aikana Brent pelasi vain neljä NHL-ottelua: kaudella 2007–2008 yhden Pittsburgh Penguinsissa, kaudella 2008–2009 kaksi Chicago Blackhawksissa ja kaudella 2009–2010 yhden Toronto Maple Leafsissa. Kaudella 2007–2008 hän pelasi Penguinsin farmijoukkueessa Wilkes-Barre/Scrantonissa 74 runkosarjaottelua tehopistein 18+43=61 ja 23 pudotuspeliottelua tehopistein 12+15=27. Kaudella 2008–2009 Brent pelasi Blackhawksin farmijoukkueessa Rockford IceHogsissa 64 ottelua tehopistein 20+42=62 ja kaudella 2009–2010 Maple Leafsin farmijoukkueessa Toronto Marliesissa 33 ottelua tehopistein 13+15=28.
Paavo Kivikoski
Kivikoski vapautui vankilasta syksyllä 1944 jatkosodan päätyttyä ja hän työskenteli aluksi toimittajana. Kivikoski valittiin SKP:n väliaikaiseen puoluetoimikuntaan 15. lokakuuta 1944 salaisesti koolle kutsutussa kokouksessa, joka päätti puolueen legalisoinnista. Hän uusi paikkansa vuoden 1945 edustajakokouksessa. Kivikoski toimi puolueen nuorisotyön vastaavana. Hän kuului myös muun muassa Suomi–Neuvostoliitto-Seuran johtokuntaan. Kivikosken ensisijaiseksi toiminta-alueeksi muodostui Suomen Demokraattinen Nuorisoliitto, jonka kunniajäseneksi hänet myöhemmin nimettiin. Kivikoski kuului Kustannusosakeyhtiö Yhteistyön hallitukseen 1944–1947 ja hän toimi Yleisen Lehtimiesliiton puheenjohtajana 1940- ja 1950-luvuilla.
Sherlock Holmes (vuoden 2013 televisiosarja)
Tuotanto
Suunnitelma uudesta venäläisestä Sherlock Holmes -televisiosarjasta julkistettiin vuonna 2009, vähän ennen Guy Ritchien Sherlock Holmes -elokuvan julkaisemista. Ohjaajan ja näyttelijöiden valinta kuitenkin viivästyi, ja sarjan julkaiseminen siirtyi kolmella vuodella. Sarjan virallinen tuotanto alkoi vasta vuonna 2011. Ohjaajaksi valittiin Andrey Kavun, jonka tunnetuin työ on elokuva Kandagar. Igor Petrenko valittiin Sherlock Holmesin rooliin, Andrei Panin tohtori Watsonin rooliin ja tarkastaja Lestraden rooliin valittiin Mikhail Boyarsky. Sarjan kuvaaminen aloitettiin syyskuussa 2011 ja se kesti 161 päivää. Viktoriaanista Englantia kuvattiin Venäjällä kahdeksan kuukauden ajan, muun muassa Pietarissa, Viipurissa, Kronstadtissa, Puškinissa, Hatsinassa ja Ivangorodissa. Sarjan muu tuotanto valmistui lokakuun lopulla 2012.
Juoni
Kaksikon pyytää yleensä osallistumaan rikostutkintaan Scotland Yardissa työskentelevä tarkastaja Lestrade (Mikhail Boyarsky), joka joutuu usein umpikujaan syyllistä etsiessään. Epätavallisen nerokas salapoliisi ja hänen apulaisensa kohtaavat epätavallisia roistoja, kuten professori Moriartyn (Alexei Gorbunov) ja hurmaavan Irene Adlerin (Lyanka Gryu).
Sarjan julkaisemista on viivästyttänyt näyttelijä Andrei Paninin äkillinen kuolema, sillä häneltä jäi kesken roolihahmonsa tohtori Watsonin ääniosuuksien nauhoittaminen.
Kiimasjärven retki
Antikaisen joukot hiihtivät retkensä aikana ankarissa talviolosuhteissa viiden viikon aikana lähes tuhat kilometriä. Merkittävin taistelu käytiin Kiimasjärvellä 20. helmikuuta, jolloin Antikaisen joukot valtasivat kapinallisten päätukikohdan. Retki muistetaan Suomessa myös 1930-luvulla käydystä poliittisesta oikeudenkäynnistä, jossa Toivo Antikaista syytettiin retken aikana surmansa saaneen suojeluskuntalaisen Antti Marjoniemen murhasta. Oikeudenkäynti herätti kansainvälistä huomiota ja käynnisti Suomessa laajan kuolemanrangaistuksen vastaisen ihmisoikeusliikkeen.
Jälkipyykki
Toivo Antikainen pidätettiin marraskuussa 1934 hänen ollessaan salaisella vierailulla Yrjö Leinon luona Kirkkonummella. Antikainen sai Turun hovioikeudelta kahdeksan vuoden kuritushuonetuomion valtiopetoksen valmistelusta, minkä ohellä hänet asetettiin syytteeseen murhasta. Valtionsyyttäjä Arvid Hjalmar Plantingin mukaan hiihtokomppania oli Kiimasjärven taistelun jälkeisenä yönä leiriytynyt 14 kilometrin päähän Levonjärven rannalle, jossa Antikainen määräsi Marjoniemen poltettavaksi elävänä roviolla. Antikaisen puolustuksen mukaan taas Etsivä keskuspoliisi oli keksinyt syytteen Jalmari Takkisen vuonna 1931 ilmestyneessä muistelmateoksessa esitetyn huhun perusteella. Huhtikuussa 1935 Länsi-Uudenmaan kihlakunnanoikeus tuomitsi Antikaisen murhasta elinkautiseen. Turun hovioikeus vahvisti tuomion, mutta marraskuussa korkein oikeus kumosi päätöksen ja palautti asian kihlakunnanoikeuteen. Toukokuussa 1936 Antikaisen tuomittiin jälleen elinkautiseen, jonka Turun hovioikeus vahvisti syyskuussa.
Aarne Kivekäs
Varhaiset vuodet
Vapauduttuaan Kivekäs asui Helsingissä ja työskenteli muun muassa Kone- ja Siltarakennus Oy:n tehtaalla sekä Katajanokan satamassa. Hän jatkoi urheiluharrastustaan ja liittyi Helsingin Jyryyn. Vuonna 1920 Kivekäs osallistui ensimmäistä kertaa TUL:n mestaruuskilpailuihin sijoittuen 1 500 metrillä toiseksi ja 800 metrillä kolmanneksi. Seuraavien vuosien aikana Kivekäs saavutti Jyryn joukkueessa seitsemän viestijuoksun TUL:n mestaruutta eri matkoilla ja oli palkintosijoilla myös henkilökohtaissa kilpailuissa.
Kiimasjärven retki
Kiimasjärven valtaus
Ensimmäisten laukausten kajahtaessa metsäsissien komppanianpäällikkö Karpov määräsi unilta heränneet miehensä vetäytymään järven poikki esikunnan puolelle, mutta Antikaisen joukko oli jo ehtinyt saartamaan majoitusrakennukset. Varsinaista taistelua ei syntynyt, sillä edellisenä iltana rankasti juhlineet upseerit eivät pystyneet organisoimaan miehiä puolustusasemiin, eivätkä vienankarjalaiset ja suomalaiset myöskään ymmärtäneet toisiaan. Osa metsäsisseistä onnistui pakenemaan saartorenkaasta järven jäälle, jossa kaksi miestä kaatui Antikaisen joukkojen ampumaan yhteislaukaukseen.
Tigrayn kriisi
Tigrayn ja hallituksen riita
Abiy pyrki vähentämään TKVR:n ja Tigrayn alueen poliittista valtaa. Vuonna 2019 pääministeri Abiy hajotti vanhan valtakoalition EPDRF:n. TKVR kieltäytyi liittymästä sen seuraajaksi muodostettuun uuteen PP-puolueeseen.
Abiyn hallituksen mielestä TKVR on laiton juntta, joka yrittää hajottaa Etiopian valtion. TKVR:n mielestä Abiuy Ahmed on itsevaltias, joka murentaa liittovaltiota ottamalla maakunnilta valtaa pois
Aarne Kivekäs
Neuvostoliitossa
Punaupseerikurssin jälkeen 1926 Kivekäs komennettiin Petroskoihin sijoitetun Karjalan erillisen jääkäripataljoonan joukkueenjohtajaksi. Vuonna 1928 hän voitti Moskovan spartakiadeissa 800 metriä, mutta joutui keskeyttämään 1 500 metrillä. Keväällä 1931 Kivekäs yllättäen erotettiin armeijasta, mutta hänet palkattiin sotilas- ja liikuntakasvatuksen opettajaksi Petroskoin puoluekouluun. Kustaa Rovion ja Edvard Gyllingin avustuksella Kivekäs pääsi jälleen syksyllä 1932 armeijan palvelukseen. Kun Karjalan prikaati hajotettiin vuonna 1935 Kivekäs työskenteli urheiluvalmentajana Neuvosto-Karjalassa, kunnes hänet 1937 lähetettin hiihto- ja yleisurheiluvalmentajaksi Tbilisiin perustettuun liikuntakouluun.
Tigrayn kriisi
Tigrayn kriisi oli Etiopiassa vuosina 2020-2022 aseellinen yhteenotto, jonka osapuolia ovat pääministeri Abiy Ahmedin johtama Etiopian keskushallinto, Etiopiaa tukeva Isaias Afwerkin johtama Eritrea ja heitä vastaan taisteleva Tigrayn kansan vapautusrintaman Debretsion Gebremichaelin johtama Tigrayn alueen hallinto.
Humanitaarinen tilanne
Amnestyn mukaan Etiopian armeija tappoi satoja siviilejä Axumissa marraskuussa 2020. Eritrean joukot ryöstelivät ja polttivat rakennuksia. He myös tappoivat ja raiskasivat siviilejä joskus joukoittain auttaessaan Etiopian joukkoja kukistamaan kapinan.
Kriisin aikana on saanut surmansa tuhansia ja yli miljoona on joutunut jättämään kotiinsa. Kriisin aikana on tapahtunut useita joukkosurmia. Yhdistyneet kansakunnat varoitti uhkaavasta nälänhädästä.
Sota
Yllättävien sotilaallisten onnistumisien taustalla katsottiin olevan Tigrayn kapinallisten joukkojen komentaja kenraali Tsadkan Gebretensaen laatima strategia. Hän oli komentanut myös kommunistidiktatuurin 1991 kaataneita joukkoja ja toiminut myöhemmin maan puolustusministerinä, joten hän tunsi vihollisen hyvin. Hallituksen joukkojen vetäytymisen jälkeen Tigrayn kapinalliset alkoivat edelleen edetä myös Amharan ja Afarin osavaltioiden puolelle. Tigrayn kansan vapautusrintama myös liittoutui Oromojen vapautusarmeijan kanssa.
Verilöyly amharoita vastaan
Amnesty Internationalin mukaan 9. marraskuuta Mai-Kadran kaupungissa Tigrayn lounaisosassa surmattiin "todennäköisesti satoja" siviilejä. Suurin osa murhatuista oli amharoita. Jotkin silminnäkijät syyttivät verilöylystä Tigrayn alueen joukkoja, jotka olivat hieman aikaisemmin kärsineet tappion taisteluissa Lugdin suunnalla liittovaltion joukkoja vastaan. TKVR kiisti osallisuutensa. Veritöiden tekijöinä olivat paikallinen nuorten ääriryhmä Samri, muita tigraylaisia siviilejä,Tigrayn erikoispoliiseja ja militioita. Poliisi ja militiat sulkivat muutamaa päivää ennen verilöylyä kaupungin ulosmenotiet.
Mary Sophia Allen
Myöhempi elämä
Toisen maailmansodan jälkeen Allen oli yksi Bedfordin herttuan alun perin ennen sotaa perustaman British People’s Party -puolueen kahdeksanhenkisen pääkomitean jäsenistä. Hän kääntyi katoliseksi vuonna 1953.
Yksityiselämä
Allenin läheiset naispuoliset ystävät käyttivät hänestä nimeä Robert. Hänen alaisensa nimittivät häntä tittelillä sir, jota normaalisti käytetään miehistä. Useat hänen poliisiuransa ajan naispuolisista kollegoistaan on mainittu hänen rakastajattarikseen.
Heinäkuun monarkia
Banketteja ja skandaaleja
Heinäkuun monarkian hallituksia ei voi pitää mitenkään erityisen korruptoituneina. Vuonna 1847 tapahtui kuitenkin joukko skandaaleja, jotka saivat hallituksen tukijat kääntymään sitä vastaan. Ensiksi tuli ilmi Teste–Cubièrs-skandaali. Siinä paljastui, että entinen sotaministeri kenraali Cubièrs oli maksanut lahjuksia julkisten töiden ministeri Testelle saadakseen kaivosoikeudet. Asia meni oikeuteen, missä todettiin, että 100 000 frangin suuruinen lahjus oli vaihtanut omistajaa. Synkempi skandaali oli luvassa: ruhtinas Charles de Choisseul-Praslin, joka oli hallitsijahuoneen tukijoita, hakkasi tuntemattomasta syystä vaimonsa kuoliaaksi kynttilänjalalla. Koska hän oli ylähuoneen jäsen, hänet saattoi laittaa oikeudelliseen vastuuseen vain ylähuone. Kuningas kiirehti surmaajan saamista oikeuteen, mutta vartijoiden huolimattomuuden takia De Choisseul-Praslinin onnistui ottaa myrkkyä. Tasavaltalainen lehdistö väitti, että kuningas oli auttanut murhaajaa pakenemaan ulkomaille. Lisäksi yksi kuninkaan tyttäristä oli osallistunut korttipeliin, jossa muuan hovimies oli huijannut muiden pelaajien rahat.
Heinäkuun monarkian ulkopolitiikka
Puolassa kapinoitiin venäläisvaltaa vastaan vuonna 1831. Ranskassa tunnettiin myötätuntoa puolalaisia kohtaan, mutta puolalaisten pyytämää aseapua eikä rahaa annettu.
Tyynellämerellä Ranska yritti saada jalansijan Uudessa-Seelannissa siinä onnistumatta. Ranska käytti lähetyssaarnaajien karkotusta Tahitilta tekosyynä liittääkseen saaret itseensä vuonna 1843.
Heinäkuun vallankumous levisi elokuussa 1830 Brysseliin, missä kansa tarttui aseisiin. Muodostettiin väliaikainen hallitus, joka julisti Belgian itsenäiseksi. Ludvig Filip näki tässä ensimmäisen tilaisuutensa toimia ja hän kaavaili jopa Flanderin liittämistä Ranskaan. Järkisyyt estivät kuitenkin hankkeen. Hänen omaa hallitustaan eivät Euroopan suurvallat olleet vielä tunnustaneet: Iso-Britannia piti vallankumousta onnettomuutena ja Venäjä uutta hallintoa laittomana. Ludvig Filip ilmoitti, että Ranska ei sekaannu Belgian asiohin. Ulkovallat tunnustivat Belgian itsenäisyyden joulukuussa 1830 ja vahvistivat sen rajat 1831. Belgialaiset olisivat halunneet sen kuninkaaksi jonkun Ludvig Filipin pojista, mihin hän antoi jo suostumuksensa. Suurvallat eivät tähän myöntyneet.
Suhteissa Isoon-Britanniaan alkoi tapahtua lähentymistä heti vuonna 1830. Se oli ensimmäinen valtio, joka tunnusti Ludvig Filipin lailliseksi kuninkaaksi. Suurlähettilääksi Lontooseen lähetettiin Talleyrand, joka oli ikänsä tuntenut sympatioita kohdemaataan kohtaan. Hän yritti saada Ranskan ja Ison-Britannian tuntemaan liberaaleina eurooppalaisina valtioina yhteisymmärrystä ja toimimaan konservatiiveja vastaan.
Pian selvisi, että Ludvig Filipin tarjous ei ollut kaikkein rehellisimpiä. Nuori kuningatar Isabella ei voinut sietää hänelle kaavailtua puolisoa. Cádizin herttuaa pidettiin paitsi heikkolahjaisena, myös impotenttina. Jos väite olisi totta ja Ludvig Filipin poika ja prinsessa Luisa saisivat pojan, olisi Espanjan vallanperijä Ludvig Filipin pojanpoika. Kun juoni selvisi briteille, se sai aikaan kiivaan noottien vaihdon Ison-Britannian ja Ranskan välille. Avioliittoja ei voitu enää purkaa. Kaikki lähentyminen maiden välillä peruttiin ja kuningatar Viktoria ilmaisi henkilökohtaista loukkaantuneisuuttaan Ludvig Filipiä kohtaan. Osa Ison-Britannian hallituksen jäsenistä uskoi Ludvig Filipin vaarantavan juonittelullaan ja epärehellisyydellään valtaistuimensa.
Kun pariisilaiset tekivät vallankumousta heinäkuussa 1830, lauloivat ”Marseljeesia” ja avoimesti ylistivät Napoleonia, heräsi monissa Euroopan valtioissa pelko siitä, että heinäkuun vallankumous johtaa Euroopan suursotaan. Näin ei kuitenkaan tapahtunut.
Hallinnon muodostaminen
Ludvig Filip julistautui kuninkaaksi 9. elokuuta 1830 ja otti vapaamielisyyttään osoittaakseen arvonimen Ranskalaisten kuningas. Uusi tilanne oli vauraan eliitin ja kaupunkiporvariston mieleen. Se ei halunnut tasavaltaa, joka olisi voinut olla uhka heidän asemalleen. Pelättiin, että tasavallaksi julistautuminen olisi antanut ulkovalloille tekosyyn hyökätä Ranskaan. Jopa vanha tasavaltalainen Lafayette oli saatu kannattamaan uutta hallintoa. Kun uusi kuningas Ludvig Filip ja Lafayette syleilivät toisiaan kaupungintalon parvekkeella, ei suosionosoituksista ollut tulla loppua.
Heinäkuun monarkian alkuvaiheet
Ensimmäiseksi pääministerikseen kuningas nimitti Jacques Laffitten, joka menetti kuninkaan luottamuksen jo maaliskuussa 1831. Hänen tilalleen tuli pankkialalla toiminut Casimir Perier. Perier oli voimakasluontoinen henkilö, joka viitoitti sen politiikan, jota Ludvig Filip noudatti pääpiirteissään koko valtakautensa.
Tyytymättömyys herää
Kuninkaan aluksi nauttima suuri henkilökohtainen suosio alkoi huveta. Hän yritti vähitellen saada itselleen enemmän valtaa kuin vuoden 1830 perustuslaki salli ja hallituskriisin sattuessa hän pyrki hallitsemaan ilman pääministeriä mahdollisimman pitkään. Hallituksia tuli ja meni; vuosien 1830–1848 välisenä aikana niitä oli 13 kappaletta. Ministereikseen hän alkoi entistä enemmän nimittää miehiä, joiden pätevyysvaatimuksena oli kuninkaan miellyttäminen.